Az Érték Vagy! Portálon – regisztrált MMK személyek számára – elérhető

**Munkaerőpiaci felmérés kérdőív**

**Szempont /** Kérdés **/** *Válaszok*

|  |  |
| --- | --- |
| **1. Fizikai állapot** | 1. Milyen az Ön jelenlegi fizikai állapota a munkavállalás és önellátása szempontjából?  (10-kiváló, 1- nem vagyok alkalmas önellátásra) |

*10 - Nehéz fizikai munkára is alkalmas vagyok.*

*9 - Teljes munkaidőben könnyű fizikai munkára alkalmas vagyok, alkalmanként fizikai megterheléssel is.*

*8 - Önfenntartásra képes vagyok, könnyű fizikai munkát tudok végezni teljes munkaidőben.*

*7 - Önfenntartásra önállóan alkalmas vagyok, álló, könnyű fizikai munka elvégzésére is képes vagyok részmunkaidőben.*

*6 - Önfenntartásom nehezített, foglalkoztatásra korlátozottan vagyok alkalmas. (Pl: csak ülő munkavégzés)*

*5 - Önfenntartásom nehezített, foglalkoztatásom nyílt munkaerőpiacon részmunkaidőben vagy egyéb atipikus foglalkoztatási formában lehetséges.*

*4 - Önfenntartásom nehezített, védett foglalkoztatásban, részmunkaidőben keresek elsősorban állást.*

*3 - Öngondoskodásban segítségre szorulok, csak időszakosan vagyok alkalmas feladatellátásra, otthon végezhető munka keretében.*

*2 - Önellátásban is segítségre van szükségem.*

*1 - Önellátási képességem súlyosan károsodott, vagy hiányzik.*

|  |  |
| --- | --- |
| **2. Mentális állapot:** | 2. Milyen az Ön mentális, pszichés állapota a munkavállalás szempontjából (10 - kiváló, 1 - nagyon rossz) |

*10 - Egészségkárosodásom és/vagy fogyatékosságom mellett kiegyensúlyozott vagyok, kiváló stressz tűrő képességgel rendelkezem.*

*9 - Egészségkárosodásom és/vagy fogyatékosságom mellett kiegyensúlyozott vagyok, a normál mértékű stresszt jól kezelem. Alkalmanként a nagyobb pszichés terheléssel járó helyzeteket is képes vagyok kezelni.*

*8 - Egészségkárosodásom és/vagy fogyatékosságom mellett kiegyensúlyozottnak mondom magam, a kisebb mértékű stresszt jól kezelem.*

*7 - Időszakosan gyógyszereket szedek, egészségi állapotom kielégítő. Foglalkoztatásom teljes munkaidőben lehetséges, stressz tűrő képességem alacsony.*

*6 - Rendszeresen, vagy időszakosan gyógyszert szedek, egészségi állapotom fenntartására, pszichés megterheléssel járó munkát nem végezhetek.*

*5 - Állandó gyógyszeres kezelésem mellett, időszakosan nem vagyok munkaképes, foglalkoztatásom részmunkaidőben vagy egyéb atipikus foglalkoztatási formában lehetséges.*

*4 - Kiegyensúlyozott mentális egészségi állapotom fenntartása érdekében állandó gyógyszeres kezelés alatt állok, időszakosan magatartásom nem tudom kontrollálni, kisebb változások is megviselnek.*

*3 - Kielégítő mentális állapotom fenntartása érdekében állandó gyógyszeres kezelésre szorulok, munkavégzésem nehezített.*

*2 - Labilis mentális állapotom miatt időszakosan nem tudom magatartásom kontrollálni, időszakosan intézeti gyógyszeres kezelésre szorulok.*

*1 - Labilis mentális állapotom miatt rendszeresen gyógyszeres intézeti kezelésre szorulok.*

|  |  |
| --- | --- |
| **3. Betegségtudat:** | 3. Jelölje meg, hogy betegségtudata, egészségi problémáihoz való hozzáállása milyen szintű (10 - Reális, tudatos hozzáállás, 1 - Egészségi problémáim miatt nem vagyok képes munkavállalásra) |

10 *- Reálisan látom egészségi állapotom, pontosan tisztában vagyok a számomra elérhető munkakörökkel a komplex minősítésben szereplő korlátok figyelembevételével.*

*9 - Reálisan látom egészségi állapotom, feladatellátás tekintetében többnyire tisztában vagyok a korlátaimmal*

*8 - Alapvetően tisztában vagyok egészségi állapotom eredményezte korlátaimmal, néhány feladatellátás tekintetében túl/alul vállalom magam.*

*7 - Betegségtudatom kialakult, de kevesebb/többféle feladatot tudok elvégezni, mint azt egészségi állapotom indokolná.*

*6 - Úgy érzem, hogy diagnosztizált betegségem/betegségeim mellett, az orvosi vélemény ellenére időszakosan önfenntartásom nehezített, foglalkoztatásra csak korlátozottan vagyok alkalmas.*

*5 - Az orvosi vélemény ellenére önfenntartásom is nehezített, foglalkoztatásom leginkább részmunkaidőben, vagy egyéb atipikus foglalkoztatási formában (pl. távmunka) tudom elképzelni.*

*4 - Önfenntartásom nehezített, úgy érzem rendszeres kezelésekkel egészségi állapotom szinten tartható. Alkalmi, vagy könnyen végezhető munkát védett foglalkoztatónál tudok ellátni.*

*3 - Az orvosi vélemény ellenére öngondoskodásban is segítségre szorulok, szeretnék dolgozni, de úgy érzem, hogy nincs olyan munkakör, amire igazán alkalmas lennék.*

*2 - Az orvosi vélemény ellenére állapotom javulására kevés esélyt látok, jelenleg munkavégzésre nem érzem magam alkalmasnak.*

*1 - Úgy érzem betegségem következtében önellátási képességem súlyosan károsodott, vagy hiányzik. Saját önellátásom is elképzelhetetlennek tartom segítség nélkül.*

|  |  |
| --- | --- |
| **4. Rendszeres kezelések szükségessége** | 4. Mennyire sűrűn szükséges orvosi vizsgálatokon, rehabilitáción részt vennie?  (10 - nagyon ritkán, 1 - rendszeres kezelésre szorulok) |

*10 - Évente, vagy ritkábban járok kontrollvizsgálatokra, munkavégzésemet nem befolyásolja.*

*9 - Félévente járok kezelésekre, kontrollvizsgálatokra, emiatt betegállományba nem kerülök.*

*8 - Félévente, több napot is igénybe vehetnek az orvosi vizsgálatok, kezelések, betegállományom tervezhető.*

*7 - Negyedévente, kiszámítható időközönként elfoglaltságot jelentenek orvosi kezeléseim, kontrollvizsgálataim.*

*6 - Kiszámítható időközönként betegállományba megyek.*

*5 - Negyedévente, kiszámítható időközönként akár több napos kezelésekre, vizsgálatokra járok, amely munkaidőmet befolyásolja*

*4 - Belgyógyászati és/vagy mozgásszervi krónikus betegsége miatt havonta, kiszámítható időközönként járok rendszeres kezelésre, ami betegállománnyal jár együtt.*

*3 - 2-4 hetente járok orvoshoz, a vizsgálatok, kezelések akár több napot/hetet is igénybe vehetnek.*

*2 - Heti, vagy akár napi rendszerességgel járok vizsgálatokra, illetve kezelésekre.*

*1 - Rendszeresen, hosszantartó kórházi kezelésekre szorulok.*

|  |  |
| --- | --- |
| **5. Speciális segédeszköz szükséglet** | 5. Jelölje meg, hogy milyen szinten használ speciális segédeszközöket mindennapjai során!  (10- egyáltalán nem, 1 - állandóan) |

*10 - Semmilyen speciális segédeszköz szükségletem nincs.*

*9 - Korrekciós eszköz használatára szorulok (pl. hallókészülék, szemüveg, bot).*

*8 - Időszakosan rehabilitációs eszközt használok (pl.: mankó, járókeret).*

*7 - Rehabilitációs eszközök állandó használatára szorulok.*

*6 - Időszakosan szorulok életviteli eszközök használatára. (pl.: kerekesszék, oxigénpalack).*

*5 - Életviteli eszközök használatával egyszerű munkafolyamatokat képes vagyok elvégezni.*

*4 - Önfenntartási képességem életviteli eszközök használatával biztosított, egyszerű munkafolyamatok elvégzésére korlátozottan képesnek érzem magam.*

*3 - Önfenntartási képességem életviteli eszközök használatával részben biztosított, de segítségre szorulok a mindennapokban is.*

*2 - Önellátásomhoz életviteli eszközök használata szükséges.*

*1 - Életben maradáshoz elengedhetetlen életviteli eszközök használata.*

|  |  |
| --- | --- |
| **6. Családi körülmények:** | 6. Kérjük, hogy értékelje családi körülményeit és a családja támogató hozzáállását! (10 - kiváló, 1 - nincs támogató családom) |

10 *- Gazdasági, érzelmi szükségleteket kielégítő és szociális funkciót betöltő családi-, támogató környezetben élek.*

*9 - Házastárssal/élettárssal/egyéb családtaggal élek, tágabb családom és támogató környezetem is van, érzelmi szükségleteimet biztosítják. Biztos családi háttérrel rendelkezem.*

*8 - Házastárssal/élettárssal/egyéb családtaggal élek, tágabb családom és támogató környezetem is van, érzelmi szükségleteimet biztosítják. Támogató környezetemre anyagiakban, vagy önállóan nem megoldható krízis esetén számíthatok.*

*7 - Házastárssal/élettárssal/egyéb családtaggal élek, tágabb családom és támogató környezetem is van, érzelmi szükségleteimet biztosítják. Anyagi probléma, vagy krízis esetén úgy érzem, hogy csak magamra számíthatok.*

*6 - Házastárssal/élettárssal/egyéb családtaggal élek, tágabb családom és támogató környezetem nincs, érzelmi szükségleteimet biztosítják. Anyagi probléma, vagy krízis esetén sajnos csak magamra számíthatok.*

*5 - Házastárssal/élettárssal/egyéb családtaggal élek, tágabb családom és támogató környezetem nincs, anyagi probléma, vagy krízis esetén sajnos csak magamra számíthatok.*

*4 - Házastárssal/élettárssal/egyéb családtaggal élek, egymásra számíthatunk. Tágabb családom, támogató környezetem nincs.*

*3 - Egyedül élek, van családom, de ritkán találkozunk (pl.: külföldön élő gyermek). Azt gondolom, hogy krízis esetén családomra számíthatok.*

*2 - Egyedül élek, van családom, de ritkán találkozunk (pl.: külföldön élő gyermek). Azt gondolom, hogy krízis esetén csak magamra számíthatok.*

*1 - Egyedül élek, családom, támogató környezetem nincs.*

|  |  |
| --- | --- |
| **7. Mobilitási képesség, hajlandóság** | 7. Mennyire jelent Önnek problémát a munkahelyre utazás akár nagyobb távolságra (10- egyáltalán nem jelent problémát, 1 - kizárólag otthoni munkavégzést tudok vállalni) |

*10 - Utazási hajlandóságom a napi 1,5 órát is meghaladja, illetve egy munkahely eléréséért költözni is képes vagyok. Magabiztosan közlekedem gépjárművel, vagy tömegközlekedési eszközzel.*

*9 - Tömegközlekedési eszközzel/saját gépjárművel akár ismeretlen településen/településrészen is képes vagyok 1,5 órát is utazni a munkahelyemre.*

*8 - Tömegközlekedéssel/saját gépjárművel 1 órán belül elérhető munkavégzést vállalok.*

*7 - Tömegközlekedéssel 1 órán belül elérhető munkavégzést vállalok.*

*6 - Tömegközlekedéssel/saját gépjárművel 30 percen belül elérhető munkavégzést vállalok.*

*5 - Tömegközlekedéssel 30 percen belül elérhető munkavégzést vállalok.*

*4 - Tömegközlekedéssel 30 percen belül elérhető munkavégzést vállalok, tömegközlekedéssel nehezen közlekedem, utazáshoz kísérőre van szükségem.*

*3 - Tömegközlekedéssel, sétával 15 percen belül elérhető munkavégzést vállalok.*

*2 - Tömegközlekedéssel 15 percen belül elérhető munkavégzést vállalok, tömegközlekedéssel nehezen közlekedem, utazáshoz kísérő szükséges.*

*1 - Kizárólag otthoni munkavégzést vállalok.*

|  |  |
| --- | --- |
| **8.Anyagi helyzet, életszínvonal:** | 8. Jelenlegi anyagi helyzete, életszínvonala milyen szintű jelenleg? (10 - biztos anyagi háttérrel rendelkezem, 1 - napi megélhetésem nehezített, nem megoldott) |

*10 - Magas életszínvonalon élek, biztos anyagi háttérrel rendelkezem.*

*9 - Alapvetően magas életszínvonalon élek, legalább egy évre képes vagyok tervezni. Anyagi biztonságom váratlan helyzet kialakulásának hatására (pl.: családtag munkanélkülisége) könnyen bizonytalanná váli*

*8 - Átlagos életszínvonalon élek, legalább 3 hónapra előre tervezek, jövedelmemből félre is tudok valamennyit tenni.*

*7 - Átlagos életszínvonalon élek, legalább 3 hónapra előre tervezek, kisebb váratlan kiadások nem veszélyeztetik anyagi biztonságom.*

*6 - Átlagos életszínvonalon hónapról-hónapra élek, tartalékaim nincsenek.*

*5 - Alacsony életszínvonalon élek, megélhetésem, alapvető szükségleteim biztosítottak.*

*4 - Alacsony életszínvonalon élek, havi megélhetésemet élelmiszerre költöm, számlafizetésben olykor elmaradásaim vannak, fűtés, ruházkodás időszakosan nem megoldott.*

*3 - Heti megélhetésem éppen biztosított, alacsony életszínvonalon élek, anyagi problémáim vannak.*

*2 - Napi megélhetésem éppen biztosított, minden jövedelmem élelmiszerre, megélhetésre költöm.*

*1 - Napi megélhetésem sem biztosított, nagy szegénységben élek.*

|  |  |
| --- | --- |
| **9.Életvezetési problémák:** | 9. Vannak-e Önnek káros szenvedélyei, vagy olyan életvezetési problémái, amelyek a munkavállalást akadályozhatják?  (10 - nincsenek, 1 - nagyon komoly problémákkal rendelkezem) |

10 *- Nincsenek életvezetési problémáim, káros szenvedélyem nincs, a nehézségeket, stresszt jól kezelem*

*9 - Olykor a stresszt és felmerülő problémákat rosszul élem meg, de képes vagyok önállóan kezelni azokat.*

*8 - Kisebb mértékű életvezetési problémáimat felismerem, olykor szükségem van segítségre a problémáim megoldásában, olyankor segítséget kérek. A mindennapi életemet azonban nem befolyásolja.*

*7 - Kisebb mértékű életvezetési problémáim vannak, közvetlen környezetem is visszajelezte már. A mindennapi életemet azonban nem befolyásolja.*

*6 - Alkalmanként olyan életvezetési problémáim vannak, melyek hatással vannak a környezetemre is. Családom/támogató környezetem segítségével képes vagyok ezen változtatni.*

*5 - Időszakosan kicsúszik a lábam alól a talaj, olyankor családtag, vagy a környezetem segítségére van szükségem.*

*4 - Életvezetési problémáim kezelésére szakember segítségére van szükségem.*

*3 - Életvezetési problémáim miatt időszakosan kórházi ellátásra szorulok. (pl.: addiktológiai osztály, pszichiátria)*

*2 - Életvezetési problémáim miatt nappali gondozó intézményi ellátásra szorulok. (alacsonyküszöbű ellátási formák)*

*1 - Életvezetési problémáim miatt állandó intézményi ellátásra szorulok. (Addiktológiai, pszichiátriai gondozó intézmények)*

|  |  |
| --- | --- |
| **10. Kommunikációs készség** | 10. Kérjük, értékelje kommunikációs készségét és képességeit! (10 - kiváló, 1 - kifejezetten rossz) |

*10 - Képes vagyok a hallgatóság számára érthető módon, tisztán kifejezni a komplex gondolataimat, elképzeléseket, előadásmódom mindig élvezetes és meggyőző. A meghallgatáson és a megértésen túl képes vagyok arra is, hogy a beszélő gondolatait alkotó módon felhasználjam, továbbfejlesszem, és azoknak megfelelően cselekedjek.*

*9 - Kommunikációm egyértelmű, határozott. Bonyolult helyzetekben is képes vagyok egyetértésre, megegyezésre, az emberek megnyerésére. Képes vagyok ellenőrizni, hogy mondanivalóm lényege eljutott-e a hallgatóságához.*

*8 - Úgy érzem, jól kommunikálok, munkatársaimmal el tudom fogadtatni nézeteimet, álláspontomat, a beszélő gondolataival azonosulni tudok.*

*7 - Kisebb körben képes vagyok gondolataim nyílt, tiszta kifejtésére és magyarázatára, illetve a mások által elmondott elképzelések, gondolatok megértésére.*

*6 - Megértem a köznyelvi beszédet, gondolataimat képes vagyok egyszerű mondatokban megfogalmazni és megérteni.*

*5 - Megértem a köznyelvi beszédet, gondolataimat korlátozottan vagyok képes egyszerű mondatokban megfogalmazni és megérteni.*

*4 - Megértem a világos mindennapi beszéd lényegét, gondolataimat korlátozottan vagyok képes megfogalmazni*

*3 - Beszédértésem és önkifejező képességem csökkent, tőmondatokban tudok kommunikálni, beszédértésem is csak a személyemre, a közvetlen környezetemre vonatkozó, gyakran használt, egyszerű szavakra és szókapcsolatokra korlátozódik.*

*2 - Beszédértésem és önkifejező képességem csökkent, az önálló kommunikációhoz segédeszközre van szükségem. (súlyos beszédhiba)*

*1 - Beszédértésem és önkifejező képességem csökkent. (pl.: afázia, némaság). Az önálló kommunikációhoz segítségre van szükségem.*

|  |  |
| --- | --- |
| **11.Figyelem, koncentráció:** | 11. Kérjük, értékelje figyelmi és koncentrációs képességeit! (10 - kiváló, 1 - kifejezetten rossz) |

10 *- Figyelmem hosszú időre leköthető, egyszerre több dologra, illetve bonyolult munkafolyamatokra is képes vagyok koncentrálni.*

*9 - Figyelmem hosszú időre leköthető, egyszerre több dologra, illetve bonyolult munkafolyamatokra is képes vagyok rövid ideig koncentrálni.*

*8 - Figyelmem leköthető, egyszerre több dologra, vagy bonyolult munkafolyamatokra képes vagyok rövid ideig koncentrálni.*

*7 - Figyelmem leköthető, egy adott feladat ellátására képes vagyok. Monotónia tűrő képességem jó.*

*6 - Figyelmem leköthető, koncentrációt igénylő feladat ellátására képes vagyok. Nem tudok sokáig egy féle feladatra koncentrálni, változatos munkakörben szeretek dolgozni.*

*5 - Figyelmem leköthető, adott feladat elvégzésére alkalmas vagyok, de könnyen elfáradok.*

*4 - Figyelmem leköthető és terelhető, egyszerű feladat ellátására képes vagyok.*

*3 - Figyelmem rövid időre leköthető, beszélgetés közben néha elkalandozik a figyelmem.*

*2 - Beszélgetés közben elkalandozik a figyelmem, nem mindig tudok egy gondolatmenetet végig vinni. Sokszor vagyok nyugtalan, izgatott.*

*1 - Beszélgetés közben elkalandozik a figyelmem, sokszor félreértem, amit mondanak nekem.*

|  |  |
| --- | --- |
| **12. Problémamegoldó képesség:** | 12. Kérjük, értékelje a problémák megoldására irányuló képességeit és kreativitását! (10 - kiváló, 1 - kifejezetten rossz) |

*10 - Munkaköri felelősségi körtől függetlenül is képes vagyok a hosszú távú hatásokkal bíró, összefüggő problémák felismerésére és megoldására, illetve ezek értékelésére és elemzésére. Rendkívül gyorsan, hatékonyan reagálok a problémákra. Összetett problémák bonyolult ok-okozati összefüggéseit is képes vagyok meghatározni.*

*9 - Külső segítség nélkül képes vagyok a felelősségi körhöz kapcsolódó, újszerű problémákat is felismerni és több lehetséges, megfelelő eredményt hozó megoldást felvázolni. Megoldás előtt mérlegelem a választott megoldás kimeneteit, kockázatait, előnyeit/hátrányait.*

*8 - Külső segítség nélkül képes vagyok a rutin jellegű problémákon kívül felelősségi körhöz lazán kapcsolódó, újszerű problémákat is észrevenni, felismerni és eredményesen megoldani.*

*7 - Saját szakterületemen felismerem és megoldom a rutin jellegű problémákat.*

*6 - Saját szakterületemen felismerem és külső segítséggel megoldom a rutin jellegű problémákat.*

*5 - Saját szakterületemen külső segítséggel felismerem és külső segítséggel megoldom a rutin jellegű problémákat.*

*4 - Munkám elvégzése során felismerem az apró problémákat, külső segítséggel képes vagyok megoldani azt.*

*3 - A mindennapok során felmerülő problémákat felismerem és megoldom.*

*2 - A mindennapok során felmerülő problémákat felismerem, azonban sokszor kérek segítséget a megoldáshoz.*

*1 - A mindennapok során felmerülő problémákat külső jelzés alapján veszem észre, segítséget kérek a megoldásukhoz.*

|  |  |
| --- | --- |
| **13. Önszabályozási képesség:** | 13. Mennyire tartja magát tudatosnak és kontrolláltnak a munkában és az élet egyéb területein? (10 - maximálisan, 1 - egyáltalán nem) |

*10 - Megbízható, szorgalmas, precíz, terhelhető munkavállaló vagyok, munkámat a proaktivitás és a folyamatos kihívások keresése jellemzi.*

*9 - Megbízható, szorgalmas, precíz, terhelhető munkavállaló vagyok. Nekem kiadott munkahelyi feladatokat időben, a tőlem telhető legjobb minőségben látom el.*

*8 - Megbízható, szorgalmas, precíz, terhelhető munkavállaló vagyok. Nekem kiadott munkahelyi feladatokat általában időben, időnként kisebb csúszással hajtom végre, a feladatot tőlem telhető legjobb minőségben.*

*7 - Megbízható, szorgalmas, precíz munkavállaló vagyok, azonban nem tudok egyenletes teljesítményt nyújtani hosszú távon, időközönként terhelhetőségem csökken.*

*6 - A munkahelyen meghatározott feladataimat ellátom többnyire határidőre, de nem törekszem arra, hogy a legjobb legyek.*

*5 - Munkateljesítményem hullámzó, a kedvemtől és a feladattól függ, hogy milyen minőségben látom el.*

*4 - Szeretek kibújni a számomra nehéz feladatvégzés alól, inkább igyekszem nekem tetsző feladatokat elvégezni.*

*3 - Törekszem arra, hogy kevesebbet dolgozzak a kollégáimnál.*

*2 - Rosszul viselem, ha többet dolgozom a kollégáimnál és szabályokhoz kötnek.*

*1 - Igyekszem kibújni a feladatok alól, a munkahelyi szabályokat értelmetlennek, fölöslegesnek tartom.*

|  |  |
| --- | --- |
| **14. Összeférhetőség:** | 14. Kérjük, jelölje meg, hogy mennyire szeret és tud másokkal együttműködni a mindennapjai vagy korábbi munkája során!  (10 - nagyon szeretek másokkal együtt dolgozni, 1 - kifejezetten rossz csapatjátékos vagyok) |

10 *- Együttműködő, kompromisszum kész vagyok, szívesen dolgozom csapatban, harmonikus kapcsolatok kialakítására törekszem.*

*9 - Együttműködő, kompromisszum kész vagyok, ritkán kerülök konfliktusos helyzetbe, azokat önállóan megoldom.*

*8 - Együttműködő, kompromisszum kész vagyok, ritkán kerülök konfliktusos helyzetbe, azokat külső segítséggel tudom megoldani.*

*7 - Néhány fős csapatban szeretek dolgozni, nehezen fogadom el magam körül az embereket, alkalmanként előfordulnak konfliktusok, amelyeket külső segítség nélkül meg tudok oldani.*

*6 - Néhány fős csapatban szeretek dolgozni, nehezen fogadom el magam körül az embereket, alkalmanként előfordulnak konfliktusok, amiket csak külső segítséggel vagyok képes megoldani.*

*5 - Egyedül szeretek dolgozni, belátom, hogy gyakran keveredek konfliktusos helyzetbe, kompromisszumkötésre képes vagyok, alapvetően együttműködő.*

*4 - Egyedül szeretek dolgozni, gyakran keveredek konfliktusos helyzetbe, ritkán vagyok képes kompromisszumot kötni.*

*3 - Társas kapcsolataimban a konfliktusok gyakoriak, csak néhány emberrel találom meg a közös hangot. Kompromisszumra ritkán vagyok képes.*

*2 - Társas kapcsolataimban a konfliktusok gyakoriak, csak néhány emberrel találom meg a közös hangot, nem vagyok képes kompromisszumra.*

*1 - Társas kapcsolataim konfliktusosak, nem vagyok kompromisszumra képes, mindig nekem van igazam.*

|  |  |
| --- | --- |
| **15. Önértékelés** | 14. Kérjük, jelölje meg, hogy az önértékelése milyen szinten áll!  (10 - magas önbizalommal, reális énképpel rendelkezem, 1 - nagyon kevés dologra vagyok alkalmas) |

*10 - Azt gondolom magamról, hogy pontosan tisztában vagyok képességeimmel, erősségeimmel, gyengeségeimmel. Vannak céljaim az életemben, azokat elérhetőnek tartom.*

*9 - Azt gondolom magamról, hogy tisztában vagyok saját képességeimmel, erősségeimmel, gyengeségeimmel. Vannak céljaim az életemben, azonban külső segítségre szükségem lehet ezek megfogalmazásához és eléréséhez.*

*8 - Többnyire tisztában vagyok saját képességeimmel, erősségeimmel, gyengeségeimmel. Vannak céljaim az életemben, azokat azonban csak külső segítséggel tudom elérni.*

*7 - Többnyire jól látom saját képességeimet, erősségeimet, gyengeségeimet, további céljaim meghatározásához külső segítségre van szükségem.*

*6 - Többnyire tisztában vagyok képességeimmel, erősségeimmel, rövid és hosszú távú céljaim rajtam kívül álló okok miatt nem tudom elérni.*

*5 - Többnyire tisztában vagyok képességeimmel, erősségeimmel, nem érzem magam képesnek arra, hogy céljaimat önállóan elérjem.*

*4 - Rosszul mérem fel erősségeimet és gyengeségeimet, pontosabb önismeret kialakításához segítségre lenne szükségem.*

*3 - Egyáltalán nem ismerem a saját képességeimet, erősségeimet, gyengeségeimet, külső segítségre lenne szükségeim képességeim meghatározáshoz.*

*2 - A meglévő képességeimmel céljaim elérését lehetetlennek látom.*

*1 - Nem bízom a képességeimben, nincsenek céljaim.*

|  |  |
| --- | --- |
| **16.Terhelhetőség (munkabírás, teherbírás, stressz-tűrő képesség stb.)** | 16. Kérjük, hogy jelölje meg, hogy milyen szintű terhelhetőséggel rendelkezik (munkabírás, teherbírás, stressz tűrési képesség)!  (10 - nagyon magas, 1 - nagyon alacsony) |

10 - *Szorgalmas, nagyfokú munkabíró képességgel rendelkezem, terhelhető vagyok, a munkaidőn kívül, illetve plusz feladatok ellátását is szívesen vállalom, akár a több műszakos munkarendet is.*

*9 - Munkabíró képességem átlagos, egészségi állapotom a célmunkakör munkafolyamatainak elvégzésére tesz alkalmassá teljes munkaidőben. Az előre meghatározottakon kívül feladatokat szívesen vállalok, terhelhető vagyok.*

*8 - Munkabíró képességem átlagos, egyszerű munkafolyamatok elvégzésére tesz alkalmassá teljes munkaidőben. Az előre meghatározotton kívül feladatokat szívesen vállalok.*

*7 - Munkabíró képességem változó, egészségi állapotom egyszerű munkafolyamatok elvégzésére tesz alkalmassá, plusz feladatokat nem szívesen vállalok.*

*6 - Munkabíró képességem változó, egészségi állapotom egyszerű munkafolyamatok elvégzésére tesz alkalmassá teljes munkaidőben.*

*5 - Munkabíró képességem változó, egészségi állapotom egyszerű munkafolyamatok elvégzésére tesz alkalmassá, időszakonként, részmunkaidőben.*

*4 - Munkabíró képességem gyenge, egészségi állapotom a legegyszerűbb, legrövidebb munkafolyamatok elvégzésére tesz alkalmassá.*

*3 - Munkabíró képességem gyenge, egészségi állapotom a legegyszerűbb munkafolyamatok elvégzésére csak időszakosan tesz alkalmassá.*

*2 - Munkabíró képességem gyenge, egészségi állapotom a legegyszerűbb munkafolyamatok elvégzésére időszakosan csak külső segítséggel tesz alkalmassá.*

*1 - Munkabíró képességem gyenge, egészségi állapotom a legegyszerűbb munkafolyamatok elvégzésére sem tesz alkalmassá.*

|  |  |
| --- | --- |
| **17. Tanulási szándék, munkavállalási szándék, fejleszthetőség, együttműködés:** | 17. Elhelyezkedése érdekében milyen szintűnek értékeli a saját tanulási kedvét, képzési hajlandóságát? (10 - nyitott vagyok minden képzésre, 1 - egyáltalán nem szeretnék már tanulni) |

10 *- Szakmai előrehaladásom érdekében, új szakterületet is szívesen elsajátítok, képzésben is szívesen részt veszek.*

*9 - Szakmai előrehaladásom érdekében tudásomhoz illeszkedő továbbképzésben szívesen részt veszek.*

*8 - Szakmai előrehaladásom érdekében új ismereteket önállóan szívesen elsajátítok.*

*7 - Elhelyezkedésem érdekében minden segítséget elfogadok, önállóan is keresek állást, új területek megismeréséhez képzésben is részt veszek.*

*6 - Elhelyezkedésem érdekében szívesen kérem szakember segítségét, új munkakör betanulásához szükséges ismeretek elsajátítására nyitott vagyok.*

*5 - Elhelyezkedésem érdekében szívesen kérem szakember segítségét, tudásomhoz illeszkedő munkakör betöltése esetén új munkafolyamat elsajátítására hajlandó vagyok*

*4 - Szakmai tapasztalatom, tudásom elavult, ha másképp nem találok állást, képzésben is részt veszek.*

*3 - Szakmai tapasztalatom, tudásom elavult, ha nem találok másképp állást, tudásomnak leginkább megfelelő munkakörben új munkafolyamat elsajátítására hajlandó vagyok.*

*2 - Szakmai tapasztalatom, tudásom elavult, új ismeretek megszerzésére nem érzem magam képesnek, elhelyezkedésemhez szakember segítségét elfogadom.*

*1 - Szakmai tapasztalatom, tudásom elavult, hosszú ideje nem találok állást, új ismeretek megszerzésére képtelen vagyok.*

|  |  |
| --- | --- |
| **18. Az utolsó munkaviszony időpontja, (Regisztráció során kinyert adat)** | 18. Kérjük, válassza ki, hogy mikor állt utoljára munkában! (10 – jelenleg is dolgozom, 1 – 10 éve óta nem dolgozom) |

*10 - Munkaviszony folyamatos, jelenleg is állásban van*

*9 - 3 hónapon belül rendelkezett munkaviszonnyal*

*8 - 3-6 hónapon belül munkaviszonyban állt*

*7 - 6-12 hónapon belül munkaviszonyban állt*

*6 - Pályakezdő*

*5 - 1-3 éve rendelkezett munkaviszonnyal*

*4 - 3-5 éven belül állt munkaviszonyban*

*3 - 5-8 éven belül állt munkaviszonyban*

*2 - 8-10 éven belül állt munkaviszonyban*

*1 - 10 évnél régebben állt munkaviszonyban*

|  |  |
| --- | --- |
| **19. Életkor** |  |

*10 - 35-44 év közötti életkor*

*9 - 30-34 év közötti életkor*

*8 - 45-49 év közötti életkor*

*7 - 25-29 év közötti életkor*

*6 - 50-54 év közötti életkor*

*5 - 19-24 év közötti életkor*

*4 - 55-59 év közötti életkor*

*3 - 16-18 év közötti életkor*

*2 - 60-64 év közötti életkor*

*1 - 65 év felett*

**Munkaerőpiaci felmérés kiértékelése**

Az „Ajánlott munkaerőpiaci szint” kategóriái az összesített pontértékek alapján:

|  |  |  |
| --- | --- | --- |
| kategória  alsó határ | kategória  felső határ | Ajánlás részletesen  „A kérdőív kitöltésének eredménye alapján…” |
| 56% | 100% | …Ön alkalmas a nyílt munkaerőpiacon történő elhelyezkedésre, munkavállalásra. |
| 40% | 55% | …az Ön számára elsősorban atipikus formában, vagyis részmunkaidőben, távmunkában, illetve bedolgozói jogviszonyban történő munkavállalás javasolt. |
| 20% | 39% | …az Ön számára elsősorban akkreditált munkáltatónál, illetve védett környezetben történő munkavállalás javasolt. |
| 18% | 20% | …Ön időszakosan alkalmas foglalkoztatásra. Egészségi állapota és egyéb munkavállalást befolyásoló körülményei alapján, Önnek határozott idejű, illetve időszakosan történő munkavállalás javasolt. |
| 0% | 17% | …Ön jelenleg nem alkalmas munkavállalásra. Amennyiben szeretne elhelyezkedni, kérje szakember segítségét! |

Az „Ajánlás szakember segítségének igénybevételére” kategóriái az összesített pontértékek alapján:

|  |  |  |
| --- | --- | --- |
| kategória  alsó határ | kategória  felső határ | Ajánlás részletesen  „A kérdőív kitöltésének eredménye alapján…” |
| 80% | 100% | …Ön önállóan, szakember segítségének igénybevétele nélkül is képes az álláskeresésre! |
| 46% | 80% | …az Ön számára foglalkozási rehabilitációs célú szolgáltatások igénybevétele javasolt, amely segítségére lehet az álláskeresésben és a munkahelye megtartásában. |
| 30% | 45% | …javasoljuk, hogy keressen fel szociális területen dolgozó, illetve munkavállalását segítő szakembert a munkavállalását akadályozó körülményeinek megoldásához. |
| 10% | 30% | …keresse fel orvosát a munkavállalását akadályozó körülményeinek megoldásához. (komplex szolgáltatások igénybevétele) |
| 0% | 10% | …Ön jelenleg nem alkalmas munkavállalásra. Amennyiben szeretne elhelyezkedni, kérje szakember segítségét! |